CELEX: 32008R0392
Language: bg
Date: 2008-04-30 00:00:00
Title: Регламент (ЕО) № 392/2008 на Комисията от 30 април 2008 година за одобрение на незначителни изменения в спецификацията на наименование, вписано в Регистъра на защитените наименования за произход и на защитените географски указания (Ternasco de Aragón (ЗГУ))

1.5.2008   
            
            
               BG
            
            
               Официален вестник на Европейския съюз
            
            
               L 117/16
            
         
      РЕГЛАМЕНТ (ЕО) № 392/2008 НА КОМИСИЯТА
   
   от 30 април 2008 година
   за одобрение на незначителни изменения в спецификацията на наименование, вписано в „Регистъра на защитените наименования за произход и на защитените географски указания“ (Ternasco de Aragón (ЗГУ))
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
   като има предвид, че:
   
               (1)
            
            
               В съответствие с член 9, параграф 1, първа алинея от Регламент (ЕО) № 510/2006 и член 17, параграф 2 от същия регламент Комисията разгледа заявката на Испания за одобрение на изменение в спецификацията на защитеното географско указание „Ternasco de Aragón“, регистрирано с Регламент (ЕО) № 1107/96 на Комисията (2).
            
         
               (2)
            
            
               Заявката има за цел да измени спецификацията по отношение на описанието на продукта, като увеличи интервала за теглото на кланичния труп от „Ternasco de Aragón“, като то стане между 8 и 12,5 kg вместо между 8,5 и 11,5 kg. Указването на живото тегло при клането също се премахва, защото то представлява параметър за качество, който се припокрива с контролираното измерване на теглото на кланичния труп.
            
         
               (3)
            
            
               Комисията разгледа въпросната промяна и стигна до заключението, че тя е обоснована. Тъй като по смисъла на член 9 от Регламент (ЕО) № 510/2006 промяната е незначителна, Комисията може да я одобри, без да прибягва до процедурата, описана в членове 5, 6 и 7 от посочения по-горе регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Ternasco de Aragón“ се изменя в съответствие с приложение I към настоящия регламент.
   Член 2
   Обобщение на основните точки на спецификацията е представено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 април 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12. Регламент, изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 148, 21.6.1996 г., стр. 1. Регламент, последно изменен с Регламент (ЕО) № 1486/2007 (ОВ L 330, 15.12.2007 г., стр. 15).
   
      ПРИЛОЖЕНИЕ I
      Одобряват се следните промени в спецификацията на защитеното географско указание „Ternasco de Aragón“ (Испания):
      „Описание на продукта“
      Премахва се указването на живото тегло в кланицата между 18 и 24 kg, защото то представлява параметър за качество, който се припокрива с контролираното измерване на теглото на кланичния труп, което е по-точно и по-обективно.
      Интервалът за тегло на кланичния труп от „Ternasco de Aragón“ се увеличава, като отсега нататък става между 8 и 12,5 kg. Качеството на кланичния труп и на месото на продукта, ползващ се със защитеното географско указание, се гарантира с изследванията и изпитванията, предвидени за тази цел.
   
   
      ПРИЛОЖЕНИЕ II
      РЕЗЮМЕ
      
         РЕГЛАМЕНТ (ЕО) № 510/2006 НА СЪВЕТА
      
      „TERNASCO DE ARAGÓN“
      
         ЕО №: ES/PGI/117/0096/19.10.2005
      
      ЗНП ( ) ЗГУ (X)
      Това резюме представя с информативна цел основните елементи на спецификацията на продукта.
      1.   Отговорна служба в държавата-членка
      
                  Наименование
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Адрес
               
               
                  :
               
               
                  C/ Paseo Infanta Isabel no 1
               
            
                  Телефон
               
               
                  :
               
               
                  91 347 53 97
               
            
                  Факс
               
               
                  :
               
               
                  91 347 54 10
               
            
                  Електронна поща
               
               
                  :
               
               
                  sgcaproagro@mapya.es
               
            2.   Група заявител
      
                  Наименование
               
               
                  :
               
               
                  Conseil régulateur de l'IGP „Ternasco de Aragón“
               
            
                  Адрес
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Телефон
               
               
                  :
               
               
                  976 47 08 13
               
            
                  Факс
               
               
                  :
               
               
                  976 46 48 13
               
            
                  Електронна поща
               
               
                  :
               
               
                  info@ternascodearagon.es
               
            
                  Състав
               
               
                  :
               
               
                  Производители/преработватели (X) Други ( )
               
            3.   Вид продукт
      
                  Клас 1.1 –
               
               
                  Месо
               
            4.   Описание на спецификацията (резюме на изискванията по член 4, параграф 2)
      
      4.1.   Наименование
      „Ternasco de Aragón“
      4.2.   Описание
      Агнешко месо от породите: rasa Aragonesa, ojinegra de Teruel и roya Bilbilitana. „Ternasco de Aragón“ се изготвя от агнета от двата пола (некастрирани мъжки и женски) и с възраст при клане: между 70 и 90 дни. Теглото на кланичния труп е между 8 и 12,5 kg. Плътна и бяла мазнина, праволинеен разрез с тенденция за леко изпъкване и закръглени ръбове. Крехко и сочно месо с гладка структура и бледорозов цвят.
      4.3.   Географска област
      Автономна област Aragon
      4.4.   Доказателство за произход
      Месото, ползващо се със ЗГУ, е с произход от животновъдни стопанства, намиращи се в зоната на производство и регистрирани от регулаторния съвет. Отглеждането, клането, разфасоването и опаковането се контролират от регулаторния съвет. Месото се пуска на пазара, придружено от сертификат за гаранция, одобрен от регулаторния съвет.
      4.5.   Метод на производство
      Животните са от породите „Rasa Aragonesa“, „Ojinegra de Teruel“ и „Roya Bilbilitana“. Клането, одирането и премахването на вътрешностите се извършват в съответствие със законните методи. Кланичните трупове се подлагат на сушене, докато във вътрешността на мускулите се постигне подходящата температура за узряване и транспорт. Кланичните трупове се съхраняват при температура от 3 до 4 °C за по-малко от 24 часа и от 1 до 3 °C за по-дълги периоди. Максималният срок на съхранение не надхвърля 6 дни.
      4.6.   Връзка
      Континенталните климатични условия в тази зона на рядка растителност (слаби валежи, силни ветрове и големи температурни разлики) благоприятстват развитието на три местни породи с основна характеристика — преждевременно развитие. Достигайки оптимална степен на угояване в ранна възраст, те произвеждат превъзходно месо, ценено заради неговото качество.
      4.7.   Контролен орган
      
                  Наименование
               
               
                  :
               
               
                  Conseil régulateur de l'IGP „Ternasco de Aragón“
               
            
                  Адрес
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Телефон
               
               
                  :
               
               
                  976 470813
               
            
                  Факс
               
               
                  :
               
               
                  976 464813
               
            
                  Електронна поща
               
               
                  :
               
               
                  info@ternascodearagon.es
               
            Регулаторният съвет за защитеното географско указание „Ternasco de Aragon“ отговаря на стандарт EN-45011.
      4.8.   Етикетиране
      На етикетите задължително се изписва „Ternasco de Aragón“. Етикетите и печатите се разрешават, номерират и издават от регулаторния съвет.